αγαθαι τυχαι. ταδε διεγραψαν τοι αιρεθεντες υπερ τας ιερωσυνας του ερμα του εναγωνιου ιππαρχος νικολοχου ανδροσθενης αλθαιμενευς χαριδαμος διοφαντου. ο πριαμενος ταν ιερωσυναν του ερμα του εναγωνιου εστω υγιης και ολοκλαρος και ιερωσθω επι βιου. ο πριαμενος ταν ιερατειαν ατελης εστω στρατειας υπεροριου ιπποτροφιας τριηραρχιας χοραγιαν λαμπαδαρχιας και ταν αλλαν λειτουργιαν πασαν σπενδετω δε και εν τοις αγωσιν και εμ προεδριαι καθησθω καθα και τοι αλλοι ιερεις. επιτιθετω δε και τα ιερα επι τομ βωμον πασι τοις θυουσι ο ιερευς γερη δε λαμβανετω των θυομενων τωι ερμαι τωι εναγωνιωι δερμα και σκελος. ο μοναρχος ο γενομενος μετα μενοιτιον και τοι ιεροποιοι και τοι αλλοι τοι αει γενομενοι απο του αργυριου του διατεταγμενου αυτοις ες τας κατα μηνα θυσιας θυοντω εμ μεν τοις αλλοις μησι τετραδι ισταμενου του δε υακινθιου ται δευτεραι και του αλσειου ται δεκαται εκαστου μηνος οιν αρσενα μη ελασσονος αξιον δραχμαν ο ιερευς επι πασαν ταν θυσιαν αν θυει τωι ερμαιει ο μοναρχος και τοι ιεροποιοι συμπομπευετω. ο αγωνοθετας θυετω καθα και προτερον εν ταις τρισι προλαμπασι ταις πραταις δαλιου δεκαται εκκαιδεκαται ικαδι εν εκασται προλαμπαδι ιερειον τελευν μη ελασσονος αξιον του γεγραμμενου εν τωι νομωι δραχμαν θυετω δε και εν ται λαμπαδι του μηνος του αλσειου ται δεκαται ιερειον ποτι το αυτο πληθος του εκκειμενου αργυριου καθα και προτερον. τοι λαμπαδαρχοι θυοντω τωι ερμαι ταις τρισι προλαμπασι εκται απιοντος δαλιου και νευμηνιαι αλσειου εκται ισταμενου εκαστος εν εκασται προλαμπαδι ιερειον τελευν μη ελασσονος αξιον δραχμαν θυοντω δε και ται τετραδι του αλσειου προ του ταν εριν τας λαμπαδος γινεσθαι και ται δεκαται επι ται λαμπαδι εν εκατεραι αμεραι εκαστος των λαμπαδαρχων ιερειον μη ελασσονος αξιον δραχμαν. των λαμπαδαρχων ο νικασας ευεξιαι η δρομωι θυετω απο του νικατηριου του εκκειμενου εν τωι νομωι τωι ερμαι υπερ εκατερας νικας κατα ταν αυριον τας λαμπαδος ιερειον τελευν απο δραχμαν. ο γυμνασιαρχος ος κα αρχηι μετα μοναρχον μενοιτιον και τοι αλλοι τοι αει γινομενοι απο του αργυριου του διδομενου αυτοις ες τας διατοξευσεις και διακοντισιας θυοντω τας μεν χειμερινας εξαμηνου θευδαισιου καφισιου γεραστιου τας δε θερινας αγριανιου παναμου αλσειου εκαστου μηνος ιερειον μη ελασσονος αξιον δραχμαν. θυοντω δε και απο του διδομενου αυτοις εις τας διαδρομας του αρταμιτιου και του αγριανιου εν εκατερωι μηνι ιερειον μη ελασσονος αξιον δραχμαν. θυοντω δε και του μηνος του αλσειου ται δεκαται καθα και προτερον ιερειον μη ελασσονος αξιον του εν τωι νομωι γεγραμμενου δραχμαν. ο παιδονομος ος κα αρχηι μετα μοναρχον μενοιτιον και τοι αει γινομενοι θυοντω του μηνος του υακινθιου ται δευτεραι τωι ερμαι ιερειον τελευν απο δραχμαν. τοι δε ταμιαι διδοντω αυτωι το τεταγμενον. του μηνος του υακινθιου ται δευτεραι μετα το συντελεσθημεν τον μακρον δρομον γινεσθαι λαμπαδα παιδων πριν η τας πομπας αποστελλεσθαι ο δε παιδονομος μετα του ιερεως του ερμα και του αγωνοθετα καταλεξατω παιδας εκ των παραβαλλοντων ες τας παλαιστρας τον ισον αριθμον ος και επι των τρεχοντων ται δεκαται του αλσειου τωι νομωι γεγραπται αλειφεσθων δε επει κα μελλοντι τρεχεν απο του ελαιου του εκτιθεμενου υπο του γυμνασιαρχου του δε ιερειου ου θυει ο παιδονομος ται δευτεραι του υακινθιου τωι ερμαι τα μεν αλλα κρεα διανειματω τοις δραμουσι ταν λαμπαδα το δε ευωνυμον σκελος διδοτω αθλον τωι νικασαντι ταμ πραταν αι δε κα τινες εριζωντι υπερ τας πρατας γινεσθαι και επι τουτων ταν διαδρομαν κατα ταυτα καθα και επι των ται τετραδι του αλσειου εριζοντων εν τωι νομωι γεγραπται. ο παιδονομος ται δεκαται του αλσειου θυετω εν ται λαμπαδι ιερειον τωι ερμαι καθα εν τωι νομωι γεγραπται μη ελασσονος αξιον δραχμαν κατα τα αυτα δε θυετω και το ετερον ιερειον ο γεγραπται εν τωι νομωι αθλον διδοσθαι τοις νικωσι απο του εκκειμενου αργυριου δραχμαν. τοι στραταγοι απο του αργυριου του διδομενου αυτοις ες τας διατοξειας των βαλλοντων τωι καταπαλται θυοντω τωι ερμαι του μηνος του αρταμιτιου και του παναμου και καρνε[ι]ου και καφισιου εν εκαστωι μηνι των γεγραμμενων ιερειον μη ελασσονος αξιον δραχμαν οσοι κα νικασωντι στεφανιταν αγωνα θυοντω τωι ερμαι τωι εναγωνιωι ιερειον μη ελασσονος αξιον δραχμαν επει κα ταν αναγορευσιμ ποιωνται τοι προσταται των νικωντων τος στεφανιτας αγωνας τον στεφανον επιτιθετω τωι νικωντι υπερ τας πολιος ο ιερευς του ερμα. τοι παιδοτριβαι τοι υπο τας βουλας δοκιμασθεντες θυοντω τωι ερμαι του μηνος του υακινθιου ται δευτεραι τοι παντες ιερειον μη ελασσονος αξιον δραχμαν. τα πιπτοντα απο μηνος βαδρομιου του επι με[ν]οιτιου [τα εξ] αστυνομων και τα εξ αγορανομων χωρι των [-------- κ]αι εμπορικων παραβολιων και επιδεκατων τω[ν] [----------]α ημεν ιερα του ερμα. τοι εργωνησαντε[ς] [παρα ------]ηταν η επισταταν απο τε του βαδρο[μιου] [του επι μενο]ιτιου απαρχεσθων απο παντος του [-----] [-------------]αν τωι ερμαι και ωμ μεν κα τοι ταμ[ιαι] [--------------]αι εργων υπολογευντω αυτοι[ς ------] [---------------] απο τας πρατας δοσιος το[----].
Kos Isl. — Kos — early 2nd c. BC — cf. BE (1995) 448 — cf. REG 108 (1995) 576-585 — Chiron 31 (2001) 245, 6 (ll. 70-90) [SEG 51.1062]
 early 2nd c. BC 